Referat fra bestyrelsesmøde i DH-Hvidovre

**Mandag den 20. maj 2019**

**i Frihedens Idrætscenter 18.00 – 20.30**

**Fælles Klublokale**

## Dagsorden

1. Valg af referent
2. Godkendelse af dagsorden
3. Meddelelser
4. Debat om vores primære opgaver
5. Opfølgning på Handlingsplan 2018/2019
6. Uddelegering af opgaver
7. Udpegning af økonomiansvarlig
8. Kommende møder 2019
9. Fremtidige opmærksomhedspunkter
10. Eventuelt

**Tilstede:** Annie, Anne, Kim, Tina, Gunnar, Bernhard, Bente, Anja og Grethe

**Afbud:** Jeanette, Anders og Helle

Anja indledte mødet med at fortælle, at hun har valgt at trække sig fra arbejdet i DH-Hvidovre, da hun ikke kan forene sig med de retningslinjer og anbefalinger, der er udstukket fra DH om hvordan det lokale arbejde skal udmøntes. Det betyder også, at hun udtræder af Handicaprådet. Herefter forlod hun mødet.

## 1. Valg af referent Grethe tager referat

## 2. Godkendelse af dagsorden

* Dagsordenen blev godkendt uden tilføjelser

## 3. Meddelelser

* Høringssager  
  Høringssagen om SKI-udbud / Bente laver et udkast / frist ultimo juni

Varslet høringssag om nyt botilbud / Grethe er tovholder

* Specialundervisning / sidste nyt  
  Besparelserne på gruppeordningerne er trukket tilbage og der er tilført skoleområdet 4 mill. kr. ekstra i indeværende år. De forventede merudgifter på specialundervisningsområdet forventes nu at blive 15. mill. kr. Vi må arbejde på, at få budgettet opskrevet i.f.m. budgetvedtagelsen 2020.
* Driftstilskud fra DH. Vi har modtaget 13.000 kr. (som ansøgt)
* Brev til boligselskabet KAB Friheden vedrørende ustabil drift af elevatorer i Lille Friheden, Anja og Kim har udarbejdet udkast til brev, som ikke er nået videre. Grethe får brevet gjort færdigt og sender det til boligselskabet efter godkendelse af bestyrelsen.
* Tina har sammen med Niels Christian Barkholt, tidligere næstformand i socialrådgiverforeningen og folketingskandidat for SF arrangeret et ”lytte møde” den 28. maj fra kl. 15 – 18 i Enghøjhuset. Temaet er primært rettet mod børnehandicap og specialundervisning. Alle er velkomne.
* Bente deltager i vælgermøde på Risbjerggård den 23. maj.
* Tina og Grethe deltager den 23. maj i Folkeoplysningsudvalgets møde om Socialt ansvar i de frivillige foreninger i Hvidovre Kommune
* Kim har foreslået at vi køber Vejdirektoratets lommeguide om afmærkning mm - herunder trafiksikkerhed og fremkommelighed ved vejarbejde. Pris 60 kr. Det blev besluttet, at Kim køber 2 eksemplarer.

## 4. Debat om vores primære opgaver

Med udgangspunkt i DH´s afdelingshåndbog drøftedes nedenstående punkter

Hvordan opnår vi størst indflydelse – f.eks. gennem

* Handicapråd
* Høringssager
* Kontakt med kommunale interessenter / Politikere og Forvaltningens Centre
* Spørgetid i kommunalbestyrelsen
* Pressekontakt
* Andet ?

Der var bred enighed om, at vi allerede i dag i meget høj grad følger DH´s anbefalinger om at tilgå samarbejdet med politikere og forvaltning på en positiv og konstruktiv måde, og at det er den rigtige måde at opnå størst indflydelse på.

Denne tilgang til samarbejdet har de seneste år givet sig udslag i, at vi efterhånen bliver inviteret til møder med de enkelte forvaltninger om handicappolitiske sager og at vi bliver inddraget i styregrupper m.m.

Det er vigtigt, at vores fokus hele tiden er rettet mod mennesker med handicap og at vi har styr på fakta og dokumentation når vi udtaler os.

## 5. Opfølgning på vores handlingsplan 2018/2019 (vedlagt som bilag)

* Opnåede mål
* Nye indsatser

## Det blev aftalt at vi på næste møder udpeger nogle ansvarlige tovholdere og medspillere på de enkelte indsatsområder. Det betyder bl.a. at tovholderne også får til opgave at følge med i udvalgsdagsordner og hvad der generelt rører sig både lokalt og Centralt på området.

## Bernhard foreslog, at vi indfører ”Sundhed” som et nyt indsatsområde, og vil udarbejde et oplæg om hele sundhedsbegrebet. Det blev vedtaget, at vi får dette emne indført i handlingsplanen.

## 6. Uddelegering af arbejdsopgaver

* Liste over opgaver vedhæftet som bilag
* Næstformandens rolle

Listen over arbejdsopgaver blev gennemgået og følgende besluttet:

Bestilling af forplejning: Gunnar overtager fra d.d. / HUSK at give tilbagemelding om deltagelse i møder

Reservation af mødelokaler: Gunnar overtager fra årsskiftet. Grethe sørger for autorisation til systemet og oplærer i brugen af systemet.

Vedligeholdelse af DH-Hjemmeside: Gunnar oplæres i systemet. Grethe sørger for autorisation og sender i første omgang en brugervejledning til Gunnar

Referatskrivning ved DH-møder: Bente overtager fra næste møde i august måned.

Deltagelse i Formandsmøder i DH: Vi sender fremover 2 deltagere til møderne

Dialogmøder om tilgængelighed: Kim og Bente bliver tovholdere og faste mødedeltagere. Grethe orienterer forvaltningen

Høringssvar: Grethe er ansvarlig og udsender mail vedrørende opmærksomhedspunkter i.f.t input fra andre.

Økonomiansvarlig: Annie overtager når hun er på nettet igen. Indtil da skal evt. udlæg og refusionsanmodninger sendes til Grethe. Der findes en blanket på DH´s hjemmeside som skal benyttes

Næstformandens rolle: Da Anja har trukket sig, må vi genoverveje om der skal udpeges en ny næstformand

Grethe ajourfører listen over arbejdsopgaver til næste møde

## 7. Udpegning af ny økonomiansvarlig

Annie Knøsgård tilbød at varetage opgaven fremover. Hun har dog lige pt problemer med IT-nettet, hvor hun bor og kan først tiltræde når det er faldet på plads. Grethe orienter DH centralt / indtil da er det fortsat Grethe der fungerer som økonomiansvarlig.

## 8. Møder i 2019

Sæt kryds i kalenderen

* DH: 12/8 – 9/9 – 14/10 – 11/11
* HR: 21/8 – 23/10 – 4/12
* Dialogmøder med teknik og miljø: 22/8 (15:30-17:00)

## 9. Fremtidige opmærksomhedspunkter

* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Børnehandicap / serviceniveau
* Klagesager – ankestyrelsen
* Inklusionsindsatsen / specialundervisning
* Andet ?

## 10. Eventuelt

Sommerfrokost: Anders har sendt forslag ud til datoer i juni måned - HUSK at svare !